Cēsu novada pašvaldība
(reģ. 90000031048)
Publisko iepirkumu likuma 9. panta iepirkuma 
“Remontdarbi ēkās Pils ielā 12 un Pils laukumā 5, Cēsīs”, 
Iepirkuma identifikācijas Nr. CNP/2026/53,

ZIŅOJUMS

Cēsīs, Cēsu novadā							                 2026. gada 27. jūnijā
	1.
	Pasūtītāja nosaukums un adrese:
	Cēsu novada pašvaldība, reģ.Nr.90000031048, Raunas ielā 4, Cēsīs, Cēsu novads, LV-4101.

	2.
	Iepirkuma  veids, iepirkuma līguma priekšmets, iepirkuma identifikācijas numurs, iepirkuma daļu nosaukumi:
	Publisko iepirkumu likuma 9. panta iepirkums “Remontdarbi ēkās Pils ielā 12 un Pils laukumā 5, Cēsīs”, identifikācijas numurs: CNP/2026/53.

	3.
	CPV kods:
	45453000-7, Kapitālais remonts un kosmētiskais remonts; 45261900-3, Jumta remonta un uzturēšanas darbi.

	4.
	Iepirkuma komisijas sastāvs un tās izveidošanas pamatojums, iepirkuma dokumentu sagatavotāji, iepirkuma komisijas sekretārs un pieaicinātie eksperti:

	4.1.
	Iepirkuma komisija izveidota ar Cēsu novada pašvaldības izpilddirektores L. Mednes 2026. gada 20. marta rīkojumu Nr. 4-15/2026/217 “Par iepirkuma komisijas izveidi iepirkumam “Remontdarbi ēkās Pils ielā 12 un Pils laukumā 5, Cēsīs”” un darbojas Pasūtītāja vārdā.

	4.2.
	Komisijas priekšsēdētājs:
Kristaps Ēdolfs, Centrālās administrācijas Īpašumu apsaimniekošanas pārvaldes vadītājs, komisijā atbild par komisijas darba vadību, organizāciju un darbības nepārtrauktības nodrošināšanu; 
Komisijas priekšsēdētāja vietnieks:
Armands Kuzņecovs, Cēsu novada Īpašumu apsaimniekošanas pārvaldes būvinženieris, komisijā atbild par tehniskās specifikācijas jautājumiem;
Komisijas locekļi:
Harijs Bartkevičs, Centrālās administrācijas Īpašumu apsaimniekošanas pārvaldes vecākais īpašumu apsaimniekošanas speciālists, komisijā atbild par tehniskās specifikācijas jautājumiem.
Indra Alsiņa, Centrālās administrācijas Juridiskās pārvaldes Iepirkumu nodaļas iepirkumu speciāliste, komisijā atbild par nolikumu.
Komisijas sekretāre:
Iveta Beķere, Centrālās administrācijas Juridiskās pārvaldes Iepirkumu nodaļas iepirkumu sekretāre.

	4.3.
	Iepirkuma līguma sagatavotāja: Jana Paula, Centrālās administrācijas Juridiskās pārvaldes juriste, sagatavo iepirkuma līguma projektu.

	4.4.
	Konsultante finanšu jautājumos: Aija Riekstiņa, Centrālās administrācijas Finanšu pārvaldes vadītāja vietniece ekonomikas jautājumos.

	4.5.
	Pieaicinātie eksperti: nav attiecināms.

	5.
	Piegādātāju nosaukumi, kuri ir iesnieguši piedāvājumus, kā arī piedāvātās cenas:

	Pretendents
	Iesniegšanas datums un laiks
	Cena bez PVN

	"ALANDMA" SIA
	03.06.2026. plkst. 08:41
	EUR 13 335,25

	Sabiedrība ar ierobežotu atbildību "A6"
	29.05.2026. plkst. 10:37
	EUR 10 705,61

	6.
	Piedāvājumu atvēršanas vieta, datums un laiks:
	Piedāvājumu saņemšanai un atvēršanai tika izmantota Elektronisko iepirkumu sistēmas www.eis.gov.lv e-konkursu apakšsistēma. Piedāvājumu atvēršana 2026. gada 3. jūnijā plkst. 13:00.

	7.
	Lēmuma pieņemšanas datums:
	2026. gada 27. jūnijā.	

	8.
	Pretendenta nosaukums, kuram piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un piedāvājuma izvēles pamatojums

	Iepirkuma līguma slēgšanas tiesības piešķirtas Sabiedrībai ar ierobežotu atbildību "A6", reģistrācijas Nr. 40103524618, juridiskā adrese: „Rijnieki”, Dikļu pagasts, Valmieras novads, LV-4223. Piedāvātā līgumcena: 10 705,61 EUR bez PVN.
Sabiedrības ar ierobežotu atbildību "A6” piedāvājums:
· Sagatavots un iesniegts Nolikumā noteiktajā kārtībā un termiņā (Nolikuma 2.3. punkts);
· Atbilst Nolikumā paredzētajām kvalifikācijas prasībām (Nolikuma 3. nodaļa); 
· Finanšu piedāvājums atbilst visām Nolikumā izvirzītajām prasībām (Nolikuma 3.3.12. punkts) un piedāvājums atbilstoši piedāvājuma izvēles kritērijam ir saimnieciski izdevīgākais piedāvājums;
· Tehniskais piedāvājums atbilst visām Nolikumā izvirzītajām prasībām (Nolikuma 3.3.13. punkts);
· Nav izslēdzams no dalības iepirkumā saskaņā ar Publisko iepirkumu likuma 9. panta astoto daļu (Nolikuma 5. nodaļa);
· Nav attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi.

	9.
	Informācija par to iepirkuma līguma daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi:
	Nav attiecināms.

	10.
	Pamatojums lēmumam par katru noraidīto pretendentu, kā arī par katru iepirkuma dokumentiem neatbilstošu piedāvājumu:
	Nav attiecināms.

	11.
	Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkumu:
	Nav attiecināms.

	12.
	Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas:
	Nav attiecināms, Pasūtītājs piedāvājumu saņemšanai izmantojis elektroniskās informācijas sistēmas.

	13.
	Konstatētie interešu konflikti un pasākumi, kas veikti to novēršanai:
	Interešu konflikti netika konstatēti.


	14.
	Lēmuma pārsūdzēšanas kārtība:

	Saskaņā ar Publisko iepirkumu likuma 9. panta divdesmit trešo daļu, pretendents, kurš iesniedzis piedāvājumu iepirkumā, ir tiesīgs pārsūdzēt komisijas pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Lēmuma pārsūdzēšana neaptur tā darbību.




Iepirkumu komisijas locekle								Indra Alsiņa
DOKUMENTS PARAKSTĪTS AR DROŠU ELEKTRONISKO PARAKSTU
